Nigel Farage

Nigel Paul Farage (* 3. apríl 1964, Londýn, Spojené kráľovstvo) je britský politik, podnikateľ v médiách a politický analytik, ktorý je činný ako vodca Strany brexitu od 2019. Zastával post člena Európskeho parlamentu za Juhovýchodné Anglicko od 1999. Okrem povinností v „Strane brexitu” a poslaneckého mandátu bol činný ako podpredseda pro-brexitovej organizácie „Leave Means Leave“ a bol hostiteľom v globálnom rádiu „LBC”. Farage je zaraďovaný medzi populistov a libertariánov v britskej politike.

Život
Nigel Farage vyrástol vo štvrti Farnborough v Londýne v rodine s anglickými a nemeckými predkami. Po dokončení vzdelávania v roku 1982 pracoval ako komoditný broker pre rôzne subjekty, napríklad „London Metal Exchange” a naposledy „Natixis Metals” v 80. rokoch a 90. rokoch. Po tomto období sa stal politikom na plný úväzok.

Kariéra politika
Od 2006 do 2009 a tiež od 2010 do 2016 bol lídrom UKIP - (UK Independence Party). Spolupredsedal skupine „Freedom and Direct Democracy” (bývalá skupina „Europe of Freedom and Democracy“). Je známy ako prominent euroskeptikov v Spojenom kráľovstve a pre svoje euroskeptické prejavy v EP a tiež ako hlasný kritik euromeny.

Farage vstúpil do Konzervatívnej strany v 1978 ale hlasoval za Stranu zelených v 1989, pretože to považoval za citlivú vec. Konzervatívcov opustil v 1992 na protest proti podpisu Maastrichtskej zmluvy vládou Johna Majora.

Farage je zakladajúci člen UKIP. Po podpise Maastrichtskej zmluvy, ktorá posilnila európsku integráciu a založila EÚ, bol súčasťou konzervatívnej ľavice.

Po neúspešnej kampani v európskych voľbách a do Britského parlamentu za „UKIP” pre obdobie od 1994 ho zvolili pre mandát od 1999 do EP. Znovuzvolený bol v 2004, 2009 a 2014.

Prvý krát sa stal vodcom strany UKIP v septembri 2006. Tento politický subjekt priviedol k úspechu vo voľbách v 2009, kedy dosiahli cez 2 mil. voličských hlasov a dostali sa na druhú pozíciu za labouristov a liberálnych demokratov.

V júni 2016 bol prominentným podporovateľom kampane v prospech brexitu vo voľbách do Európskeho parlamentu.
 
4. júla 2016 odstúpil z postu lídra UKIP a začal prispievať do americkej televízie „Fox News”. V roku 2018 vstúpil do skupiny „Leave Means Leave” (nátlaková organizácia euroskeptikov). Potom ako vystúpil z UKIP založil Brexit Party (23. novembra 2018), s ktorou prejavil úmysel dostať sa do Európskeho parlamentu.

22. marca 2019 oficiálne oznámil, že sa stal vodcom Strany brexitu po odstúpení jej dovtedajšej predsedkyne Catherine Blaiklockovej .

Od 2. júla 2019 do 31. januára 2020 bol poslancom v EP prostredníctvom Strany brexitu. Patril medzi nezaradených poslancov a bol členom Delegácie pre vzťahy so Spojenými štátmi americkými.

Bibliografia
 Andrew Liddle: Nigel Farage in His Own Words, ISBN 978-1849548175
 Owen Bennett: Following Farage : on the trail of the people's army, vydal London: Biteback Publishing, 2015,rozhovory, ISBN 9781849549516

Dielo
 Nigel Farage: The Purple Revolution: The Year That Changed Everything, politický memoár, rok 2015, 320 str., ISBN 978-1849548632
 Nigel Farage: The World According to Nigel Farage, str. 256, politická esej, ISBN 978-1784185992
 Nigel Farage: Fighting bull, vydavateľ London : Biteback, ©2010., politická esej, ISBN 9781849540391
 Nigel P. Farage: Flying free, vydavateľ London : Biteback, biografia, 2011, ISBN 9781849540940 
 Nigel Farage: Social semiotics for a complex world : analysing language and social meaning, vydavateľstvo Malden, MA : Polity Press, lingvistická a semioticá štúdia2016, ISBN 9780745696201

Ocenenia
 Briton of the Year, podľa The Times v 2014

Referencie

Iné projekty

Externé zdroje
  BBC - britskí politici

Zdroj

Britskí politici
Libertariáni
Poslanci Európskeho parlamentu (1999 – 2004)
Poslanci Európskeho parlamentu (2004 – 2009)
Poslanci Európskeho parlamentu (2009 – 2014)
Poslanci Európskeho parlamentu (2014 – 2019)
Poslanci Európskeho parlamentu (2019 – 2024)
Členovia Dolnej snemovne Spojeného kráľovstva
Anglické osobnosti nemeckého pôvodu
Osobnosti z Londýna
Euroskeptici
Vystúpenie Spojeného kráľovstva z Európskej únie
Poslanci Európskeho parlamentu zo Spojeného kráľovstva